 Mesto Spišská Belá

zastúpené Jozefom Kunom, primátorom mesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**vyhlasuje**

podľa ustanovenia § 5 zákona NR SR č. 552/2003 Z.z. o výkone práce vo verejnom záujme v znení neskorších predpisov

**výberové konanie na obsadenie pracovnej pozície**

**odborný pracovník Komunitného centra v Spišskej Belej**

**Spôsob realizácie výberového konania:** osobný pohovor.  
  
 **Výberové konanie sa uskutoční dňa 25.8.2021 o 10­.00 hod. v zasadačke Mestského úradu v Spišskej Belej.**

Záujemcovia o túto pracovnú pozíciu môžu písomnú žiadosť o prijatie do zamestnania doručiť osobne alebo zaslať poštou na Mestský úrad v Spišskej Belej, Petzvalova 18, 059 01 Spišská Belá.

**Uzávierka na predloženie žiadostí o prijatie do zamestnania je 20.08.2021 do 14.00 hod.**

Zá­ujemcovia, ktorých písomné žiadosti do výberového konania boli doručené po termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania:**

* štruktúrovaný životopis uchádzača
* doklad o najvyššom dosiahnutom vzdelaní
* doklady potvrdzujúce odbornú spôsobilosť, resp. prax
* uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo od organizácií, s ktorými v minulosti spolupracoval

**Kvalifikačné predpoklady na pozíciu komunitný pracovník KC sú:**

1. vysokoškolské vzdelanie prvého stupňa v študijnom odbore sociálna práca, v odbore sociálne služby a poradenstvo alebo tiež v inom príbuznom odbore v oblasti pomáhajúcich profesií

alebo

1. vysokoškolské vzdelanie prvého stupňa v študijnom odbore psychológia, sociálne služby a poradenstvo, alebo v študijných odboroch pedagogického zamerania (napr. špeciálny pedagóg, sociálny pedagóg a pod.)

Minimálna požadovaná prax je 2 roky v sociálnej práci.

Sociálna práca je odborná činnosť alebo súbor odborných činností vykonávaných sociálnym pracovníkom, na vykonávanie ktorých sú potrebné vedomosti a zručnosti získané absolvovaním vysokoškolského vzdelania vyššie uvedených študijných odborov.

Do praxe za započítava výlučne sociálna práca vykonávaná v pracovno-právnom vzťahu alebo v obdobnom pracovnom vzťahu (zákon č. 311/2001 Z. z. - Zákonník práce).

Splnenie požiadavky praxe sa preukazuje potvrdením od zamestnávateľa, prípadne iným hodnoverným dokladom, napr. pracovnou zmluvou, pracovnou náplňou, dohodou, pracovným posudkom, potvrdením o zamestnaní a pod. V prípade skrátených pracovných úväzkov je potrebné preukázať, že súčet odpracovaných pracovných hodín zodpovedal počtu pracovných hodín v plnom pracovnom úväzku.

**Ďalšie výberové kritériá na pozíciu odborného pracovníka KC sú:**

* Znalosť slovenského jazyka.

V prípade, že na základe výberových kritérií komisia vyhodnotí viacerých uchádzačov ako vhodných na obsadzovanú pozíciu, komisia posudzuje **doplňujúce výberové kritériá:**

* *osobnostné predpoklady:* empatia; flexibilita; ; schopnosť zvládať náročné situácie spojené s výkonom povolania; schopnosť kooperácie a vedenia tímu; komunikačné zručnosti; organizačné zručnosti, schopnosť alternatívnymi formami riešiť konflikty; motivácia pre prácu vo vylúčených komunitách/lo­kalitách; schopnosť ostať neutrálny, schopnosť rozpoznať konflikt záujmov, orientácia na cieľ a ďalšie
* znalosť konkrétnej komunity a cieľovej skupiny (pobyt vo vylúčenej komunite/lokalite, jeho dĺžka a podobne)
* skúsenosti s prácou s cieľovou skupinou, napr. pôsobenie v sociálne vylúčených komunitách alebo v komunitách ohrozených sociálnym vylúčením v rámci poskytovania sociálnych služieb, komunitných aktivít, dobrovoľníckych alebo misijných aktivít
* znalosť jazyka cieľovej skupiny (rómsky)
* práca s PC na základnej/uží­vateľskej úrovni (Microsoft Word, Microsoft Excel, práca s internetom),
* základné administratívne zručnosti
* osobný záujem priebežne sa vzdelávať v odbornej problematike a pod.
* odporúčania a pracovné hodnotenia od predchádzajúcich zamestnávateľov alebo od organizácií, s ktorými uchádzač spolupracoval.

Každý úspešný uchádzač na pozíciu odborný pracovník KC, ktorého výberová komisia vyberie na výberovom konaní na uvedenú pozíciu, musí byť spôsobilý k právnym úkonom v plnom rozsahu a musí spĺňať **podmienku bezúhonnosti.** Splnenie tejto podmienky sa preukazuje výpisom z registra trestov (nie starším ako tri mesiace).

**Upozornenie: Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.**

**Miestom výkonu práce je:** Komunitné centrum Spišská Belá, ul. Tatranská 1445/33,

059 01 Spišská Belá.

**Dátum predpokladaného nástupu do zamestnania je 9.8.2021.**

**Platové podmienky:**

Platové podmienky v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v platnom znení, zaradenie do 5. platovej triedy, základná zložka platu v rozsahu od 699,50 eur do  830,50 eur v závislosti od počtu rokov započítanej praxe,  15% príplatok za zabezpečovanie výkonu samosprávnej pôsobnosti alebo preneseného výkonu štátnej správy,  možnosť priznania osobného príplatku vo výške max. do 100 % platovej tarify najvyššieho platového stupňa platovej triedy, do ktorej bude zamestnanec zaradený.

**Charakteristika práce odborného pracovníka KC:**

Úlohou odborného pracovníka KC je spájať ľudí, učiť ich formulovať potreby, ciele, podporovať ich v hľadaní zdrojov, facilitovať ich rozhodovanie o prioritách, mediovať riešenie konfliktov, moderovať verejné stretnutia, prepájať jednotlivé skupiny a učiť ich presadzovať svoje ciele.

**Odborný pracovník KC vykonáva činnosti:**

* pravidelne mapuje potreby a zdroje v lokalite a jej komunitách, vyhodnocuje a spracováva zistenia z mapovania;
* pravidelne navštevuje lokality za účelom získavania relevantných informácii o identifikovaných potrebách a zdrojoch;
* poskytuje pomoc a podporu členom komunít pri formulácii potrieb a cieľov z nich vychádzajúcich, analyzuje problémy;
* poskytuje súčinnosť pri strategickom plánovaní rozvoja KC v nadväznosti na zistené potreby a problémy;
* buduje dobrovoľnícke kapacity a spolupracuje s dobrovoľníkmi;
* plánuje a realizuje komunitné akcie,
* identifikuje tematické okruhy potrebného vzdelávania či inej formy zvyšovania kompetencií obyvateľov lokality;
* dokumentuje parciálne výstupy celého procesu komunitnej práce;
* zúčastňuje sa na pravidelných poradách zamestnancov;

*V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)v znení neskorších predpisov.*

 V Spišskej Belej dňa 4.8.2021

**Jozef Kuna**

**primátor mesta**

**Zverejnené na úradnej tabuli: 04.08.2021**